CELEX: E2005J0001
Language: lt
Date: 2005-11-25 00:00:00
Title: 2005 m. lapkričio 25 d.  Teismo sprendimas, Byloje E-1/05 — ELPA priežiūros institucija prieš Norvegijos Karalystę  (Susitariančiosios šalies įsipareigojimų neįvykdymas — gyvybės draudimo paslaugos — laisvė teikti paslaugas ir įsisteigimo teisė — Direktyvos 2002/83/EB 33 straipsnis — visuotine gerove grindžiamo apribojimo pateisinimas — proporcingumas)

9.3.2006   
            
            
               LT
            
            
               Europos Sąjungos oficialusis leidinys
            
            
               C 57/24
            
         
      TEISMO SPRENDIMAS
   
   2005 m. lapkričio 25 d.
   Byloje E-1/05
   ELPA priežiūros institucija prieš Norvegijos Karalystę
   
      (Susitariančiosios šalies įsipareigojimų neįvykdymas — gyvybės draudimo paslaugos — laisvė teikti paslaugas ir įsisteigimo teisė — Direktyvos 2002/83/EB 33 straipsnis — visuotine gerove grindžiamo apribojimo pateisinimas — proporcingumas)
   
   (2006/C 57/09)
   Byloje E-1/05 ELPA priežiūros institucija prieš Norvegijos Karalystę — Prašymas paskelbti, kad Norvegijos Karalystė neįvykdė savo įsipareigojimų pagal 2002 m. lapkričio 5 d. Europos Parlamento ir Tarybos direktyvos 2002/83/EB dėl gyvybės draudimo 33 straipsnį, nurodytą EEE susitarimo IX priedo 11 punkte, suderintame su EEE susitarimu 1 protokolu, Teismas, sudarytas iš: Carl Baudenbacher (pirmininkas), teisėjų Per Tresselt ir Thorgeir Örlygsson (teisėjas pranešėjas), 2005 m. lapkričio 25 d. priėmė sprendimą, kurio rezoliucinė dalis yra tokia:
   
               1.
            
            
               Skelbia, kad, palikdama galioti 1989 m. lapkričio 21 d. Norvegijos Reglamento Nr. 1167 dėl išlaidų, nuostolių, pajamų, fondų ir kt. skirstymo tarp susijusių draudimo įmonių ir tarp draudimo įmonių filialų ir sudarytų sutarčių 3 skirsnio 2 dalies nuostatas, siejamas su 1995 m. rugsėjo 22 d. Norvegijos Reglamento Nr. 827 dėl draudimo paslaugų ir draudimo įmonių, kurių pagrindinė buveinė yra kitoje EEE valstybėje, filialų steigimo 10 skirsniu, Norvegijos Karalystė neįvykdė savo įsipareigojimų pagal 2002 m. lapkričio 5 d. Europos Parlamento ir Tarybos direktyvos 2002/83/EB dėl gyvybės draudimo 33 straipsnį, nurodytą EEE susitarimo IX priedo 11 punkte, suderintame su EEE susitarimu 1 protokolu.
            
         
               2.
            
            
               Nurodo Norvegijos Karalystei padengti bylinėjimosi išlaidas.